Ses sterf in Pretoria tref-en-trap(Foto verskaf deur Netcare 911) Ses mense is Dinsdagaand dood tydens ŉ ongeluk op die N4 in Murrayfield, Pretoria. Shawn Herbst, woordvoerder van Netcare 911, het gesê ŉ vragmotorbestuurder het na bewering ŉ onwettige U-draai op die N4 gemaak en ŉ motor het die vragmotor getref. Die insittendes is tydens die ongeluk uit die motor geslinger. Die bestuurder van die vragmotor het ná die ongeluk egter weggery. Polisiebeamptes het later die vragmotor verlate aangetref, ŉ paar kilometer van die toneel. Die bestuurder was nêrens te sien nie. “Paramedici op die toneel het bevind ses mense, insluitend drie kinders, is dood. Owerhede stel ondersoek in.” Foto van die vragmotor (Verskaf deur ‘n leser aan Maroela Media)